CELEX: 32012R1019
Language: hr
Date: 2012-11-06 00:00:00
Title: Provedbena uredba Komisije (EU) br. 1019/2012 od 6. studenoga 2012. o izmjeni Uredbe Komisije (EZ) br. 1096/2009 u vezi s najmanjom dopuštenom količinom endo-1,4-beta-ksilanaze proizvedene iz Aspergillus niger (CBS 109.713) kao dodatka hrani za životinje za piliće za tov i za patke (nositelj odobrenja BASF SE)  Tekst značajan za EGP

03/Sv. 61
            
            
               HR
            
            
               Službeni list Europske unije
            
            
               200
            
         32012R1019
   
               L 307/60
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 1019/2012
   od 6. studenoga 2012.
   o izmjeni Uredbe Komisije (EZ) br. 1096/2009 u vezi s najmanjom dopuštenom količinom endo-1,4-beta-ksilanaze proizvedene iz Aspergillus niger (CBS 109.713) kao dodatka hrani za životinje za piliće za tov i za patke (nositelj odobrenja BASF SE)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Enzim endo-1,4-beta-ksilanaza proizvedena iz Aspergillus niger (CBS 109.713) koji pripada kategoriji dodataka hrani za životinje „zootehnički dodaci” odobren je na 10 godina kao dodatak hrani za životinje za korištenje kod pilića za tov i pataka Uredbom Komisije (EZ) br. 1096/2009 (2) i za korištenje kod pura za tov Uredbom Komisije (EZ) br. 1380/2007 (3).
            
         
               (2)
            
            
               U skladu s člankom 13. stavkom 3. Uredbe (EZ) br. 1831/2003, nositelj odobrenja predlaže promjenu uvjeta odobrenja dotičnog enzima, koja se odnosi na smanjenje najmanje dopuštene količine s 560 TXU/kg na 280 TXU/kg za korištenje kod pilića za tov i pataka. Zahtjevu su priloženi odgovarajući podaci kojima se zahtjev podupire.
            
         
               (3)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 2. veljače 2012. (4) da je pod novim predloženim uvjetima korištenja dotični enzim djelotvoran kod zatražene najmanje doze od 280 TXU/kg. Agencija ne smatra da postoji potreba za posebnim zahtjevima za monitoring nakon stavljanja na tržište.
            
         
               (4)
            
            
               Ispunjeni su uvjeti predviđeni člankom 5. Uredbe (EZ) br. 1831/2003.
            
         
               (5)
            
            
               Stoga je potrebno na odgovarajući način izmijeniti Uredbu (EZ) br. 1096/2009.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Uredba (EZ) br. 1096/2009 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. studenoga 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 301, 17.11.2009., str. 3.
   
      (3)  SL L 309, 27.11.2007., str. 21.
   
      (4)  EFSA Journal 2012.; 10(2):2575.
   
      PRILOG
      Prilog Uredbi (EZ) br. 1096/2009 zamjenjuje se sljedećim:
      
         
            „PRILOG
            
                        Identifikacijski broj dodatka hrani za životinje
                     
                     
                        Naziv nositelja odobrenja
                     
                     
                        Dodatak hrani za životinje
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinja
                     
                     
                        Najviša dob
                     
                     
                        Najmanja dopuštena količina
                     
                     
                        Najveća dopuštena količina
                     
                     
                        Ostale odredbe
                     
                     
                        Trajanje odobrenja
                     
                  
                        Jedinice aktivnosti/kg potpune krmne smjese sa sadržajem vlage od 12 %
                     
                  
                        
                           Kategorija zootehničkih dodataka. Funkcionalna skupina: tvari za poticanje probavljivosti.
                        
                     
                  
                        4a62
                     
                     
                        BASF SE
                     
                     
                        Endo-1,4-beta-ksilanaza EC 3.2.1.8
                     
                     
                        
                           Sastav dodatka hrani za životinje
                        
                        Pripravak endo-1,4-beta-ksilanaze proizvedene iz Aspergillus niger (CBS 109.713) s najmanjom aktivnošću:
                        
                                     
                                 
                                 
                                    u čvrstom obliku: 5 600  TXU (1)/g
                                 
                              
                                     
                                 
                                 
                                    u tekućem obliku: 5 600  TXU/ml
                                 
                              
                           Karakterizacija aktivne tvari
                        
                        Endo-1,4-beta-ksilanaza proizvedena iz Aspergillus niger (CBS 109.713)
                        
                           Analitička metoda
                            (2)
                        
                        Viskozimetrijska metoda koja se temelji na smanjenju viskoznosti nastale djelovanjem endo-1,4-beta-ksilanaze na supstrat koji sadrži ksilan (arabinoksilan pšenice) pri pH 3,5 i 55 °C
                     
                     
                        Pilići za tov
                     
                     
                        —
                     
                     
                        280 TXU
                     
                     
                        —
                     
                     
                        
                                    1.
                                 
                                 
                                    U uputama za korištenje dodatka hrani za životinje i premiksa, navedite temperaturu skladištenja, rok valjanosti i stabilnost pri peletiranju.
                                 
                              
                                    2.
                                 
                                 
                                    Preporučena najveća doza po kilogramu potpune krmne smjese za piliće za tov i patke: 800 TXU.
                                 
                              
                                    3.
                                 
                                 
                                    Za korištenje u hrani za životinje bogatoj škrobnim i neškrobnim polisaharidima (uglavnom betaglukani i arabinoksilani).
                                 
                              
                     
                        7.12.2019.
                     
                  
                        Patke
                     
                     
                        280 TXU
                     
                  
      
      
         (1)  1 TXU je količina enzima koja oslobađa 5 mikromola reducirajućih šećera (ekvivalenti ksiloze) iz arabinoksilana pšenice u minuti pri pH 3,5 i 55 °C.
      
         (2)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx”